4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์หรือบริการ

บริษัทดำเนินธุรกิจวิศวกรที่ปรึกษา โดยรับให้คำปรึกษาและบริหารจัดการโครงการก่อสร้าง
(Project Construction Management Service) สำหรับงานก่อสร้างแขนงต่างๆ ได้แก่
งานโยธา งานโครงสร้างและสถาปัตยกรรม งานระบบไฟฟ้าและสื่อสาร งานเครื่องกล
งานระบบประปาสุขาภิบาลและป้องกันอัคคีภัย งานภูมิสถาปัตย์ งานตกแต่งภายใน เป็นต้น
ซึ่งการให้บริการคำปรึกษาและบริหารจัดการโครงการก่อสร้าง
สำหรับเจ้าของโครงการตั้งแต่เริ่มวางแผนโครงการ การดำเนินการก่อสร้าง
ต่อเนื่องไปถึงการใช้งานและการบำรุงรักษา โดยครอบคลุมถึงงานด้านต่าง ๆ ดังนี้

-   การศึกษาความเป็นไปได้ของโครงการ

-   การออกแบบโครงสร้าง

-   การถอดแบบและคำนวณปริมาณงานตามแบบ

-   การวางแผนงานหลักและแผนงานก่อสร้าง

-   การประสานงาน การออกแบบ และการทบทวนแบบ เพื่อให้การก่อสร้างมีประสิทธิภาพ

-   งานวิศวกรรมคุณค่า

-   การจัดการงานก่อสร้าง

-   การประสานงานขออนุญาตจากหน่วยงานราชการ

-   การสำรวจปริมาณงานและประเมินราคา

-   การควบคุมงานก่อสร้าง

-   การตรวจสอบและทดสอบงานระบบประกอบอาคารก่อนงานก่อสร้างแล้วเสร็จ

-   การควบคุมงบประมาณ

-   การจัดการและบริหารทางด้านพลังงาน

-   การจัดการใช้งานอาคารและทรัพย์สิน
    รวมไปถึงการปรับปรุงอาคารเดิมให้มั่นคงแข็งแรงและทันสมัยยิ่งขึ้น

บริษัทเป็นบริษัทวิศวกรที่ปรึกษารายแรกๆ ที่ได้รับใบรับรองมาตรฐานคุณภาพ ISO 9002
จากสมาคมวิศวกรรมสถานแห่งประเทศไทยในพระบรมราชูปถัมภ์ ร่วมกับสถาบัน EAQA
(Environmental Accredited Quality Assessment) จากประเทศอังกฤษ
ตั้งแต่เดือนมีนาคม 2542
และได้มีการพัฒนาปรับปรุงระบบคุณภาพเรื่อยมาจนได้ใบรับรองมาตรฐานคุณภาพ ISO 9001 :
2000 จาก EAQA ตั้งแต่เดือนมกราคม 2548
ซึ่งบริษัทได้นำระบบมาตรฐานคุณภาพมาใช้กับทุกโครงการที่บริษัทเป็นผู้บริหารงานก่อสร้างและควบคุมงานก่อสร้างและได้มีการตรวจติดตามภายใน
(Internal Audit) จากพนักงานของบริษัทโดยที่ผ่านมามีการอบรมและการตรวจติดตามจาก
EIT-CBO และ EAQA

บริษัทได้มีการแต่งตั้งบุคลากรรับผิดชอบในการตรวจติดตามคุณภาพภายในบริษัทเพื่อให้สอดคล้องตามระบบบริหารคุณภาพ
ISO 9001:2000 เป็นประจำทุกปี โดยในปี 2555
บริษัทได้มีการแบ่งหน่วยงานรับผิดชอบในการตรวจติดตามคุณภาพออกเป็น 5 หน่วย
แบ่งเป็นการตรวจติดตามคุณภาพภายในบริษัท และการตรวจติดตามคุณภาพในแต่ละโครงการ

ลักษณะการให้บริการในส่วนของงานบริหารการก่อสร้าง

การบริการของบริษัท แบ่งเป็น 3 ช่วง คือ

1.  ช่วงก่อนการก่อสร้าง (Pre Construction Period) :
    ตั้งแต่ให้คำแนะนำและร่วมออกความเห็นต่างๆ เกี่ยวกับรูปแบบโครงการ
    ไปจนถึงการให้คำแนะนำในการคัดเลือกผู้รับเหมาเพื่อให้เจ้าของโครงการตัดสินใจเลือก

2.  ช่วงระหว่างการก่อสร้าง (Construction Period) :
    ตั้งแต่ผู้รับเหมาเริ่มงานก่อสร้างไปจนงานก่อสร้างแล้วเสร็จ

3.  ช่วงหลังการก่อสร้าง (Post Construction Period) : ตั้งแต่ตรวจสอบงานก่อสร้าง
    จนส่งมอบงานให้แก่ลูกค้า

1.  ช่วงก่อนการก่อสร้าง (Pre construction Period)

    1.  ให้คำปรึกษาในการวางเป้าหมายของโครงการ

    2.  ให้คำปรึกษาในเรื่องการจัดโครงสร้างและระบบการบริหารโครงการ

    3.  จัดแผนงานเพื่อควบคุมโครงการ

    4.  ให้คำปรึกษาและร่วมมือกับผู้ว่าจ้างในการกำหนดมาตรการทางด้านการรักษาความปลอดภัย
        (Safety) การป้องกันมลภาวะเพื่อสุขภาพ (Healthy) และผลกระทบสิ่งแวดล้อม
        (Environmental Care) ในการก่อสร้าง

    5.  ตรวจสอบ ทบทวน แบบก่อสร้างและรายการประกอบแบบ
        เพื่อเสนอผู้ว่าจ้างและร่วมกันพิจารณากับผู้ออกแบบเพื่อการประหยัดสำหรับโครงการ

    6.  กำหนดเงื่อนไขสัญญาข้อตกลงระหว่างผู้ว่าจ้างกับผู้รับจ้าง รวมทั้งหลักเกณฑ์การจ่ายเงิน

    7.  ให้คำแนะนำข้อกฎหมายเกี่ยวกับงานก่อสร้างโครงการ

    8.  ให้คำแนะนำทางเลือกข้อวิเคราะห์เปรียบเทียบต่าง ๆ
        ที่เกี่ยวข้องกับโครงการก่อสร้างเพื่อการตัดสินใจ

    9.  จัดการคัดเลือกผู้เสนอราคาที่มีคุณสมบัติเหมาะสมกับโครงการฯ เสนอผู้ว่าจ้างพิจารณา

    10. เตรียมการประกวดราคาเพื่อคัดเลือกผู้รับจ้างโดย

-   จัดทำเอกสารการประกวดราคาและเงื่อนไขต่าง ๆ
    ตลอดจนให้ข้อมูลเสนอแนะแบบแปลนและรายการประกอบแบบ (Specifications)
    ทั้งนำชมสถานที่ก่อสร้าง

-   จัดให้มีการประชุมชี้แจงแบบตอบข้อซักถาม

-   ดำเนินการวิเคราะห์คุณสมบัติผู้เสนอราคา

-   เสนอแนะข้อมูลและวิธีการต่อรองราคา

-   เสนอแนะการตัดสินคัดเลือกผู้เสนอประกวดราคา

-   จัดทำเอกสารยืนยันการว่าจ้าง

-   จัดเตรียมเอกสารสัญญาเพื่อลงนาม

2.  ช่วงระหว่างการก่อสร้าง (Construction Period)

    1.  ควบคุมงานก่อสร้างทุกระบบให้เป็นไปตามแบบรูปรายการและสัญญา

    2.  พิจารณาการขออนุมัติใช้วัสดุและรายการเทียบเท่าจากผู้รับจ้าง

    3.  พิจารณาอนุมัติแบบก่อสร้างหน้างาน (Shop Drawing) ของผู้รับจ้าง

    4.  แนะนำ เสนอแนะ ปรับปรุง หรือเปลี่ยนแปลงวิธีการก่อสร้างให้ดำเนินไปอย่างรวดเร็ว

    5.  ประชุมร่วมกับผู้ว่าจ้าง ผู้รับจ้าง และ/หรือผู้ออกแบบ
        เพื่อติดตามงานและแก้ไขอุปสรรคเพื่อให้งานดำเนินไปตามเป้าหมาย

    6.  พิจารณาแผนงานและตรวจสอบการทำงานตามขั้นตอน
        รวมทั้งเร่งรัดให้ผู้รับจ้างทำงานให้เป็นไป ตามแผนงานที่วางไว้

    7.  ตรวจสอบใบเบิกเงินของผู้รับจ้างให้เป็นไปตามสัญญา
        และตรงตามผลงานที่ผู้รับจ้างทำได้จริง

    8.  แก้ไขปัญหาเฉพาะหน้าที่อาจเกิดขึ้นขณะก่อสร้าง เช่น ข้อปัญหาขัดแย้งในแบบ

    9.  ตีความตามรูปแบบรายการและสัญญาให้งานก่อสร้างดำเนินไปโดยสะดวกโดยไม่เกิดผลเสียหายแก่งานและผู้ว่าจ้าง

    10. สั่งหยุดการทำงานเมื่อเห็นว่าจะเกิดความเสียหายต่อการก่อสร้างหรือเมื่อเห็นว่าจะเป็นอันตรายต่อชีวิตและทรัพย์สินในการก่อสร้าง

    11. ตรวจการทดลองวัสดุต่างๆ ตามที่ระบุในสัญญา

    12. สั่งปฏิเสธงานที่ไม่ได้มาตรฐานตามที่ระบุไว้

    13. ตรวจอนุมัติและพิจารณาการดำเนินงานของผู้รับจ้างช่วง และของผู้รับจ้างหลัก

    14. หาทางไกล่เกลี่ยปัญหาข้อโต้แย้งใดๆ
        โดยการพิจารณาหาข้อเสนอแนะและแนวทางการหาข้อยุติปัญหาที่เหมาะสมและเป็นธรรมแก่ทุกฝ่าย

    15. ช่วยเหลือผู้รับจ้างในด้านเทคนิคต่างๆ

    16. รายงานความก้าวหน้าของงานประจำทุกเดือน หรือทุกระยะที่เห็นว่าจำเป็น

    17. สรุปเหตุผล เงื่อนไข จำนวนเพิ่ม-ลด ของการเปลี่ยนแปลงราคา
        อันเนื่องมาจากการแก้ไขเปลี่ยนแปลงงานระหว่างการก่อสร้าง
        โดยเป็นผู้ประเมินราคางานเปลี่ยนแปลงเสนอผู้ว่าจ้าง

    18. จัดทำประมาณการหมุนเวียนของเงินสด (Cash Flow)
        ซึ่งจะใช้ในการดำเนินงานตามโครงการเพื่อเป็นข้อมูลในการจัดทำงบประมาณการใช้เงินประจำปีของผู้ว่าจ้าง

    19. กำกับดูแลการประสานงานของผู้รับจ้างต่างๆ

    20. ตรวจสอบและแนะนำผู้ว่าจ้างเกี่ยวกับคำร้องของผู้รับจ้าง
        ในการขอต่ออายุสัญญาสำหรับงานที่เพิ่มเติม และเรื่องอื่นๆ ที่คล้ายคลึง (ถ้ามี)

    21. ควบคุมงานก่อสร้าง งานป้องกันอุบัติเหตุ มลภาวะจากการก่อสร้าง และการรื้อถอน
        และควบคุมงานรื้อถอนอาคารเดิม

    22. ประสานงานกับเจ้าหน้าที่ของผู้ว่าจ้างในการวางแผนและอำนวยความสะดวกในการเข้าใช้พื้นที่อาคาร

3.  ช่วงหลังการก่อสร้าง (Post construction Period)

    3.1 วางแผนงานหลังงานก่อสร้างแล้วเสร็จ เพื่อบริหารงานหลังจากมีการเปิดใช้อาคารแล้ว
    ในการดูแลงานทางด้านสถาปัตยกรรม และงานระบบวิศวกรรมต่างๆ
    ทุกระบบตามระยะเวลาในสัญญาการรับประกัน

    3.2 ตรวจสอบและรายงานความชำรุดบกพร่องของงานที่เกิดขึ้นให้ผู้ว่าจ้างทราบ
    และกำกับดูแลให้ผู้รับจ้างจัดการแก้ไขความชำรุดบกพร่องของงานนั้นให้คืนดี
    และควบคุมงานตลอดเวลาจนงานแก้ไขแล้วเสร็จ พร้อมส่งมอบงานให้ผู้ว่าจ้าง

    3.3 รวบรวมและตรวจสอบแบบงานก่อสร้างตามจริง (As-built Drawings) ของผู้รับจ้าง
    และส่งมอบให้กับผู้ว่าจ้าง

    3.4 รวบรวมและตรวจสอบคู่มือการใช้งาน (Operation Manual)
    ของอุปกรณ์ที่ติดตั้งในอาคาร และส่งมอบให้กับผู้ว่าจ้าง

ภาพสรุปการบริหารและควบคุมการก่อสร้าง

[][][][][][][][][][][]

2.  การตลาดและภาวะการแข่งขัน

4.2.1 การตลาด

1.  ด้านงานบริการ (Service)

ตลอดระยะเวลา 25 ปีที่ผ่านมา
บริษัทได้ให้บริการวิศวกรที่ปรึกษาเพื่อให้คำปรึกษาและบริหารจัดการโครงการแก่เจ้าของโครงการทั้งภาครัฐและเอกชน
มีโครงการที่บริษัทได้ให้บริการมากกว่า 100 โครงการ และในทุกๆ โครงการที่เข้าไปให้บริการนั้น
บริษัทได้จัดให้มีวิศวกรระดับผู้จัดการ (Project Manager)
เป็นผู้ดูแลรับผิดชอบประจำโครงการอย่างน้อย
1ท่านพร้อมกับทีมงานที่มีความรู้และประสบการณ์เฉพาะด้านเพื่อควบคุมงานก่อสร้างตลอดระยะเวลาการก่อสร้างตามตารางงานที่วางแผนไว้
นับว่าเป็นจุดเด่นของการเป็นที่ปรึกษาวิศวกรของบริษัท
เนื่องจากจะทำให้เจ้าของโครงการรับทราบความคืบหน้าในการก่อสร้าง
รวมถึงปัญหาอุปสรรคของการก่อสร้าง
อีกทั้งบริษัทยังมีทีมวิศวกรที่ปรึกษาอาวุโสเข้าตรวจโครงการก่อสร้างเพื่อให้คำแนะนำด้านต่างๆ
เป็นประจำอย่างน้อยสัปดาห์ละ 1 ครั้ง ทั้งนี้
ก็เพื่อให้งานบริหารและควบคุมการก่อสร้างมีคุณภาพเป็นที่พึงพอใจของลูกค้า
สามารถส่งมอบโครงการทันเวลา และอยู่ภายใต้งบประมาณที่เจ้าของโครงการกำหนดไว้

จากการให้ความสำคัญด้านคุณภาพการบริการ ตลอดจนการสร้างความสัมพันธ์ที่ดีกับลูกค้า
ซึ่งถือเป็นหัวใจสำคัญหรือปัจจัยแห่งความสำเร็จของธุรกิจงานบริการ
ส่งผลให้บริษัทได้รับการยอมรับทั้งจากลูกค้าเจ้าของโครงการทั้งภาครัฐและภาคเอกชน

2.  ด้านราคา (Price)

บริษัทได้กำหนดการเข้าประมูลหรือรับงานจากผู้ว่าจ้างที่ชัดเจน โดยก่อนการเข้ารับงาน
ทางผู้บริหารจะมีการประเมินความพร้อมของบริษัทโดยพิจารณาทรัพยากรบุคคล
ทั้งทางด้านจำนวนและความสามารถของบุคลากร
การกำหนดราคาค่าบริการจะพิจารณาจากความซับซ้อนของโครงการและจำนวนบุคลากรที่จะต้องให้บริการเป็นปัจจัยหลัก
โดยอ้างอิงจากต้นทุนบุคลากรและค่าใช้จ่ายที่ประมาณไว้ในแต่ละโครงการ
และบวกกำไรส่วนเพิ่มของบริษัท(Cost plus margin)
โดยยึดหลักการกำหนดราคาค่าบริการวิชาชีพในอัตราที่สามารถแข่งขันได้

3.  ด้านช่องทางการจัดจำหน่าย (Place)

บริษัทรับงานบริการให้คำปรึกษาและบริหารจัดการโครงการก่อสร้างจากเจ้าของโครงการก่อสร้างจาก
2 ช่องทาง คือ การติดต่อจากเจ้าของโครงการโดยตรงหรือการแนะนำจากลูกค้าที่เคยใช้บริการ
และ การเข้าร่วมประกวดราคา/การประมูลราคา (Price Auction)
ซึ่งมักจะเป็นโครงการก่อสร้างที่มีภาครัฐเป็นเจ้าของโครงการและ/หรือโครงการขนาดใหญ่ที่จำเป็นจะต้องมีที่ผู้บริหารและควบคุมการก่อสร้างมากกว่า
1 ราย หรือเป็นบริษัทที่มีระเบียบการว่าจ้างกำหนดไว้
โดยผู้บริหารมีการติดตามข่าวสารการเปิดประกวดราคาเพื่อได้ยื่นเสนอเป็นผู้บริหารโครงการอยู่ตลอดเวลา

ที่ผ่านมานั้น การรับงานส่วนใหญ่ของบริษัทจะมาจากการติดต่อเข้ามาของเจ้าของโครงการโดยตรง
เนื่องมาจากผลงานการบริหารและควบคุมงานก่อสร้างของบริษัทที่ผ่านมา
เป็นเครื่องยืนยันได้เป็นอย่างดีถึงคุณภาพของการให้บริการของบริษัท
อีกทั้งผู้บริหารระดับสูงของบริษัทยังมีความสัมพันธ์อันดีกับเจ้าของโครงการ
จึงทำให้บริษัทได้รับความไว้วางใจให้ปฏิบัติหน้าที่เป็นผู้บริหารและควบคุมงานก่อสร้างของเจ้าของโครงการหลายๆ
กลุ่มอย่างต่อเนื่อง จึงทำให้บริษัทมีชื่อเสียงและเป็นที่รู้จักและยอมรับในวงการมาด้วยดีโดยตลอด

4.  การประชาสัมพันธ์ (Promotion)

การส่งเสริมการขาย บริษัทอาศัยการสร้างความเชื่อถือในคุณภาพของการบริการ
เพื่อให้ทันต่อเวลาตามแผนการที่กำหนดไว้
โดยที่ผ่านมาบริษัทได้จัดทำเว็บไซต์และมีการประชาสัมพันธ์ผ่านหนังสือและวารสารที่เกี่ยวข้องกับสมาคมวิศวกรรมสถานแห่งประเทศไทยในพระบรมราชูปถัมภ์
และองค์กรที่เกี่ยวข้องกับแวดวงวิศวกรรมและสถาปัตยกรรม
ซึ่งเป็นการสร้างการรับรู้ถึงกลุ่มผู้รับเหมาก่อสร้างและผู้ที่มีส่วนสำคัญในการตัดสินใจเกี่ยวกับโครงการ
นอกเหนือจากนี้ทางบริษัทก็มีแผนที่จะสนับสนุนสื่อโฆษณาบนหนังสือพิมพ์เพิ่มขึ้น
เพื่อการเสริมสร้างภาพลักษณ์ของบริษัท รวมถึงสร้างการรับรู้ (Brand Recognition) และจดจำ
(Brand Awareness) ต่อกลุ่มลูกค้าเป้าหมาย

กลุ่มลูกค้าเป้าหมาย

ลูกค้าของบริษัท คือ เจ้าของโครงการขนาดกลางและขนาดใหญ่ โดยสามารถแบ่งกลุ่มลูกค้าออกเป็น
3 กลุ่มตามประเภทโครงการก่อสร้าง ดังนี้

1)  กลุ่มโครงการก่อสร้างอาคาร คือ เจ้าของอาคาร เช่น อาคารสำนักงาน โรงแรม
    ห้างสรรพสินค้า คอนโดมิเนียม โรงงาน และอาคารในรูปแบบต่างๆ เป็นต้น
    โดยส่วนมากลูกค้ากลุ่มนี้จะเป็นภาคเอกชน ซึ่งพัฒนาอาคารในเชิงพาณิชยกรรม
    และเป็นโครงการขนาดกลางถึงขนาดใหญ่

2)  กลุ่มโครงการก่อสร้างสาธารณูปโภค คือ เจ้าของโครงการขนาดใหญ่
    ซึ่งโดยมากรัฐบาลเป็นเจ้าของโครงการ ทำการพัฒนาเพื่อปรับปรุงระบบสาธารณูปโภค
    อาทิเช่น สนามบิน รถไฟฟ้า ทางด่วนยกระดับ ท่าเรือน้ำลึก
    ระบบบริหารจัดการน้ำและระบบชลประทาน เป็นต้น โดยส่วนมากจะเป็นโครงการระยะยาว
    และขนาดของโครงการจะใหญ่มาก ซึ่งจำเป็นต้องใช้บริการวิศวกรที่ปรึกษา

3)  งานโครงการพิเศษ เช่น โครงการเกี่ยวกับพลังงาน เป็นต้น

    2.  ภาวะอุตสาหกรรมและการแข่งขัน

สำหรับสภาพธุรกิจออกแบบ ที่ปรึกษา และบริหารโครงการก่อสร้าง ในปี 2556
ยังคงดีต่อเนื่องจากปี 2555 ด้วยปัจจัยหลายประการ ประกอบไปด้วย
การขยายตัวของภาคอสังหาริมทรัพย์ทุกประเภทไม่ว่าจะเป็นที่อยู่อาศัย อาคารพาณิชยกรรม
อาคารสำนักงาน ธุรกิจค้าปลีก และโรงแรม
อีกทั้งประกอบกับนโยบายการลงทุนภาครัฐอย่างต่อเนื่อง ในส่วนของโครงสร้างพื้นฐานต่างๆ
เป็นปัจจัยบวกที่สนับสนุนสภาพธุรกิจไปอย่างน้อยอีก 2-3 ปีข้างหน้า อย่างไรก็ตาม
สภาพการแข่งขันในธุรกิจยังคงสูงอยู่ แต่คาดว่าจะมีการแข่งขันกันทางด้านราคาน้อยลง

สำหรับธุรกิจอสังหาริมทรัพย์มีการขยายตัวสูง ในอสังหาริมทรัพย์ทุกประเภท
ภาคที่อยู่อาศัยมีการขยายตัวสูง ทั้งในแนวราบและแนวดิ่ง ข้อมูลจากบริษัท เอเจนซี่ ฟอร์ เรียล
เอสเตท แอฟแฟร์ส จำกัด เปิดเผยให้เห็นว่าจำนวนที่อยู่อาศัยเปิดขายใหม่ในปี 2555
มีจำนวนทั้งหมด 100,151 หน่วย เพิ่มขึ้นประมาณ 19% เมื่อเทียบกับปี 2554 โดย
ส่วนของอาคารชุดที่พักอาศัยมีเปิดเพิ่มขึ้นถึง 50% เมื่อเทียบกับปี 2554
แสดงให้เห็นการเติบโตของอสังหาริมทรัพย์ประเภทคอนโดมิเนียม

ศูนย์วิจัยกสิกรไทย ให้ข้อมูลในไตรมาสที่ 4 ปี 2555
ถึงปัจจัยที่ส่งผลบวกให้ความต้องการที่อยู่อาศัยในทุกภูมิภาคขยายตัวดี ว่ามาจากรายได้ที่อยู่ในเกณฑ์ดี
และความเชื่อมั่นของผู้บริโภคที่ดีขึ้น และมีปัจจัยบวกเพิ่มเติมจากอัตราดอกเบี้ยต่ำ
การเข้าถึงแหล่งเงินกู้ที่สะดวกขึ้น การลงทุนโครงสร้างพื้นฐานของรัฐ การเข้าสู่ AEC
และการขยายตัวของการค้าชายแดน ตลาดอสังหาริมทรัพย์ในไตรมาสที่ 1 ปี 2556
ยังคงขยายตัวต่อเนื่องจากการที่ผุ้ประกอบการคาดว่าความต้องการที่อยู่อาศัยจะยังเติบโตในทุกภูมิภาค
รวมทั้งสถาบันการเงินไม่ได้กังวลคุณภาพของสินเชื่อมากนัก
เพราะสัดส่วนหนี้ที่ไม่ก่อให้เกิดรายได้ยังต่ำ
ทั้งนี้ผู้ประกอบการยังประเมินว่าความต้องการที่อยู่อาศัยจะยังเติบโตสูง
สอดรับการทิศทางการขยายตัวของเมืองและโอกาสทางเศรษฐกิจ
และคาดว่าจะสามารถปรับราคาขึ้นเพิ่มขึ้นได้ร้อยละ 10-15

ศูนย์ข้อมูลอสังหาริมทรัพย์ ได้สำรวจดัชนีความคาดหวังของผู้ประกอบการ
ซึ่งสะท้อนให้เห็นมุมมองในเชิงบวกของผู้ประกอบการอสังหาริมทรัพย์ด้วยเช่นกัน
โดยดัชนีความคาดหวังในอีก 6 เดือนข้างหน้า (Expectation Index) ในไตรมาสที่ 4 ของปี
2555 เพิ่มขึ้นเป็น 71.0 เพิ่มจาก 69.6 ในไตรมาสที่ 3 ของปี 2555 และเพิ่มจาก 60.8
ในไตรมาสที่ 4 ของปี 2554

สำหรับในส่วนของอาคารพาณิชย์ ตัวเลขจากศูนย์ข้อมูลอสังหาริมทรัพย์สะท้อนให้เห็นว่า
มีการออกใบอนุญาตก่อสร้างเพื่อการพาณิชย์ทั่วประเทศเพิ่มขึ้น เทียบ 3 ไตรมาสของปี 2555
เทียบกับ 3 ไตรมาสของปี 2554 เพิ่มขึ้น เป็น 6,814,012 ตารางเมตร เพิ่มขึ้น 24%

ข้อมูลจากศูนย์วิจัยกสิกรไทยที่เปิดเผยมาในปี 2555
สะท้อนให้เห็นว่ามูลค่าการลงทุนที่จะเริ่มก่อสร้างในปี 2555-2557
ซึ่งแสดงการเติบโตของธุรกิจก่อสร้างไว้ โดยธุรกิจค้าปลีกและโมเดิร์นเทรด มีมูลค่าการลงทุนอยู่ที่
78,000-80,000 ล้านบาท ธุรกิจโรงแรมและบูติคโฮเต็ล อยู่ที่ 700-1,200 ล้านบาท
และธุรกิจคอนโดมิเนียมที่ 18,480-20,880 ล้านบาท ซึ่งข้อมูลดังกล่าวได้ชี้แจงไว้ตั้งแต่เดือน
เม.ย. ปี 2555 คาดว่า ตัวเลข ณ ปัจจุบันน่าจะสูงกว่านี้
จากสถานการณ์ทางเศรษฐกิจและความมั่นใจที่เพิ่มขึ้น

ในส่วนของอาคารสำนักงาน ข้อมูลจาก บริษัท ซีบีอาร์อี ไทยแลนด์ จำกัด
ได้สะท้อนให้เห็นการเติบโตในส่วนของค่าเช่าอาคารสำนักงาน Grade A
รวมทั้งอัตราการเช่าที่สูงขึ้น
สะท้อนให้เห็นการเติบโตในอสังหาริมทรัพย์ประเภทอาคารสำนักงานเช่นกัน
ในส่วนของห้างสรรพสินค้าจะยังคงเห็นแผนการขยายการลงทุนอย่างต่อเนื่อง
เพื่อตอบสนองการเติบโตของกำลังซื้อทั้งประเทศ เป็นปัจจัยบวกต่อธุรกิจออกแบบ ที่ปรึกษา
และบริหารโครงการก่อสร้างเช่นกัน

อีกปัจจัยหนึ่ง ซึ่งเป็นปัจจัยบวกของธุรกิจในปี 2556 นี้ คือ นโยบายของภาครัฐ
ในการเริ่มการลงทุนในโครงสร้างพื้นฐานของประเทศ ไม่ว่าจะเป็น รถไฟ รถไฟฟ้า สนามบิน
ทางด่วน และโครงสร้างพื้นฐานอื่นๆ รัฐบาลมีนโยบายลงทุนโครงการโครงสร้างพื้นฐานสูงถึง 2
ล้านล้านบาท (ประมาณ 20% ของ GDP) โดยวางแผนที่จะเปิดประมูลโครงการมูลค่า 5-8
แสนล้านบาทในปี 2556 และยังมีแนวโน้มจะเพิ่มมากขึ้นในปีถัดไป
ทำให้เกิดโอกาสอย่างยิ่งต่อธุรกิจก่อสร้าง และธุรกิจที่เกี่ยวข้อง รวมทั้ง ธุรกิจออกแบบ ที่ปรึกษา
และบริหารโครงการก่อสร้างก็เช่นกัน ทั้งนี้ ในส่วนของงานออกแบบ และศึกษา จะเกิดขึ้นทันที
ในช่วงของก่อนการก่อสร้าง และในส่วนของบริหารโครงการ และควบคุมงาน
จะเกิดขึ้นเมื่อการก่อสร้างเริ่มขึ้น

อาจประมาณการได้ว่า ตัวเลขมูลค่าการลงทุนการก่อสร้างโดยรวมในปี 2556
อาจจะอยู่ในช่วงประมาณ 9 แสนล้านบาท โดยมีการเติบโตของโครงการภาครัฐเป็นตัวกระตุ้นหลัก

จากปัจจัยทางด้านอุปสงค์ ที่กล่าวไปข้างต้น ทำให้แนวโน้มธุรกิจออกแบบ ให้คำปรึกษา
และบริหารโครงการ จะยังมีแนวโน้มที่ดีต่อเนื่องในปี 2556 ทั้งนี้ แนวโน้มดังกล่าว
ทำให้เกิดการแข่งขันจากการที่มีผู้เล่นเข้ามาในตลาดมากขึ้น
และอาจส่งผลกระทบต่อการขาดบุคคลากรที่มีความรู้ความชำนาญการ อย่างไรก็ดี
สภาวะการแข่งขันยังไม่น่าจะรุนแรงมาก เนื่องจากยังมีอุปสงค์มากกว่าอุปทานอยู่มาก
และคาดว่าจะมีการแข่งขันกันทางด้านราคาน้อยลง

กลุ่มอาคารห้างสรรพสินค้า และกลุ่มธุรกิจค้าปลีก

กลุ่มค้าปลีก เป็นอุตสาหกรรมซึ่งเป็นไปตามกำลังซื้อและการจับจ่ายใช้สอยของภาคครัวเรือน
การเติบโตของกลุ่มนี้ขึ้นอยู่กับภาวะเศรษฐกิจของประเทศ
โดยอ้างอิงจากรายงานของศูนย์วิจัยกสิกรไทยว่าได้มีการคาดการณ์การขยายตัวของมูลค่าตลาดของภาคธุรกิจค้าปลีกอยู่ที่
5%-7% โดยตัวขับเคลื่อนสำคัญยังคงเป็นกลุ่มค้าปลีกสมัยใหม่ (Modern Trade)
โดยเฉพาะห้างสรรพสินค้า ดิสเคาน์สโตร์ และคอนวีเนี่ยนสโตร์
ที่ยังคงมีการขยายการลงทุนอย่างต่อเนื่อง
ซึ่งส่งผลให้ผู้ประกอบการทั้งรายเก่าและรายใหม่หันมาลงทุนและรุกธุรกิจค้าปลีกมากขึ้น
ไม่ว่าจะเป็นกลุ่มอสังหาริมทรัพย์ รวมถึงนักลงทุนในสาขาธุรกิจอื่นๆ
ซึ่งอาจส่งผลให้การแข่งขันในธุรกิจค้าปลีกบางประเภทมีแนวโน้มรุนแรงมากขึ้น เช่น คอมมูนิตี้มอลล์
ซึ่งเน้นการขยายพื้นที่ให้ครอบคลุม และเข้าถึงชุมชนมากขึ้น

นอกเหนือจากนี้ ในปี 2555 ที่ผ่านมาการเติบโตของอาคารในกลุ่มค้าปลีก
มีอัตราการเพิ่มขึ้นที่ค่อนข้างสูง เพื่อรองรับการใช้จ่ายภาคครัวเรือนที่เพิ่มขึ้นตามกับภาวะเศรษฐกิจ
อันเป็นกลุ่มลูกค้าหลักที่สร้างรายได้ให้กับบริษัทในช่วง 5 ปีที่ผ่านมานั้น
ซึ่งในแต่ละผู้ประกอบการต่างมีการแข่งขันกันค่อนข้างสูงเพื่อที่จะขยายสาขาครอบคลุมไปยังจังหวัดที่มีกำลังซื้อนั้น
ส่งผลให้จำนวนโครงการที่จะเพิ่มขึ้นในอนาคตมีจำนวนมาก เมื่อเทียบกับอาคารรูปแบบอื่น
ซึ่งเป็นปัจจัยสำคัญให้กับธุรกิจวิศวกรที่ปรึกษาจะเติบโตอย่างรวดเร็วในช่วงระยะ 5 ปีข้างหน้า

[]

  --------------------------------------------- ----------------- ---------------- ----------------------------- -- ------------------------------------- --
  สถานการณ์การขยายตลาดของอุตสาหกรรมค้าปลีกกลุ่มต่างๆ                                                                                                             

                                                                  สถานการณ์ที่ผ่านมา                                    คาดการณ์ในอนาคต                        

                                                กลุ่มค้าปลีกขนาดใหญ่                                                                                           

  1                                             บิ๊กซี                                หลังจากควบรวมกับคาร์ฟูร์              การขยายของบิ๊กซีค้าปลีก คาดว่าจะเพิ่มขึ้นปีละ 6  
                                                                                   มีแผนการปรับเปลี่ยนคาร์ฟูร์ทั้ง 42        สาขา                                  
                                                                                   สาขาเป็น บิ๊กซี ณ สิ้นปี 25554                                                
                                                                                   มีจำนวนสาขา 117 ถึง 118                                                  
                                                                                   สาขาทั่วประเทศ                                                           

  2                                             เทสโก้ โลตัส                         ขยายธุรกิจอย่างต่อเนื่อง ปัจจุบันมีทั้งสิ้น    อนาคตจะมุ่งเน้นสาขาค้าปลีกที่มีขนาดย่อมมากขึ้น   
                                                                                   800 สาขา                         แต่สำหรับขนาดใหญ่ยังคงจะเพิ่มสาขาปีละ 5-6    
                                                                                                                    สาขาต่อปี                               

  3                                             แม็คโคร                             มีการขยายสาขาใหม่จำนวน 5           มุ่งเน้นตลาดค้าปลีกขนาดย่อมด้วยเช่นกัน         
                                                                                   สาขาในปี 2554 ซึ่ง ณ สิ้นปี 2554       และมีแผนขยายสาขาออกไปเช่นกัน             
                                                                                   มีจำนวนสาขาทั้งสิ้น 52 สาขา                                                 

                                                ห้างสรรพสินค้า                                                                                               

  1                                             เซ็นทรัล                             ปี 2554 มีการเปิดศูนย์การค้าเพิ่มเติม     แผนระยะยาวในอีก 10 ปีข้างหน้า             
                                                                                   คือ สาขาพระราม 9 และ              คาดว่าจะมีห้างสรรพสินค้า 40 ถึง 50 แห่ง      
                                                                                   สาขาพิษณุโลก ณ สิ้นปี 2554            สำหรับระยะการลงทุน 5 ปี มีแผนพัฒนาศูนย์การค้า 
                                                                                   มีจำนวนทั้งสิ้น 16 สาขา               10 แห่ง โดยมีงบลงทุน 5 - 6 หมื่นล้านบาท     

  2                                             เดอะมอลล์                                                            โครงการ ดิ เอ็มโพเรียม 2                 

                                                ซูเปอร์มาร์เก็ต                                                                                               

  1                                             โรบินสัน                             ณ สิ้นปี 25554 มีสาขาทั้งสิ้น 26 แห่ง     คาดการณ์จะเป็น 30 แห่งในปี 2555           

  2                                             ท็อปส์                               ในปี 2554 มีท็อปส์ เดลี่ มินิซูเปอร์       คาดการณ์จะเพิ่มเป็น 200 สาขาในปี 2555      
                                                                                   จำนวน 150-160 สาขา                                                     

                                                ที่มา: ซีบี ริชาร์ด                                                                                             
                                                เอลลิส (ประเทศไทย)                                                                                         
                                                (CBRE)                                                                                                    
  --------------------------------------------- ----------------- ---------------- ----------------------------- -- ------------------------------------- --

2.  การจัดหาผลิตภัณฑ์และบริการ

บริษัทเข้ารับจากงานจากทั้งหน่วยงานราชการและหน่วยงานเอกชน โดยมีขั้นตอนตามแผนภาพ ดังนี้

คำอธิบายแผนภาพ

1.  เจ้าของโครงการแสดงความจำนงให้บริษัทเข้าร่วมเสนอราคาหรือประมูลราคา

2.  บริษัทเข้ารับฟังรายละเอียดโครงการ และ/หรือศึกษารายละเอียดเอกสารข้อกำหนดโครงการ
    (TOR)

3.  บริษัทจัดทำแผนงาน และคัดเลือกทรัพยากรบุคคลให้เหมาะสมกับปริมาณงานในแต่ละช่วงเวลา
    เพื่อประมาณต้นทุนโครงการและเตรียมนำเสนอราคาค่าบริการวิชาชีพต่อลูกค้า

4.  ผู้บริหารรับทราบและอนุมัติข้อเสนอเพื่อส่งไปลูกค้า
    หรือเข้าระบบประกวดราคาตามขั้นตอนของหน่วยงานราชการ

5.  ผู้บริหารและ/หรือ
    บุคคลที่ได้รับมอบหมายร่วมเสนอรายละเอียดค่าบริการวิชาชีพและแผนงานการบริหารโครงการ
    ต่อเจ้าของโครงการพร้อมทั้งเจรจาเงื่อนไขค่าบริการวิชาชีพ

6.  บริษัทร่วมลงนามสัญญาจ้างที่ปรึกษา

7.  บริษัทเริ่มปฏิบัติงานตามแผนที่ได้กำหนดไว้
    พร้อมทั้งจัดบุคลากรเข้าโครงการตามแผนการที่วางไว้จนกระทั่งงานก่อสร้างแล้วเสร็จ

8.  ฝ่ายบัญชีและการเงินของบริษัท
    ส่งใบแจ้งหนี้และเรียกเก็ยค่าบริการวิชาชีพเป็นรายเดือนตามสัญญา

การจัดจ้างบุคคลภายนอก (Outsource)

บริษัทอาจจะต้องมีการจัดจ้างบุคคลภายนอก
เพื่อเข้ามาร่วมเป็นทีมงานหรือหน่วยงานหนึ่งในการเข้าเสนอรับงานวิศวกรที่ปรึกษาบริหารและควบคุมการก่อสร้าง
สำหรับโครงการที่เจ้าของโครงการมีข้อกำหนดเรื่องลักษณะงานที่จะให้เข้าไปบริหาร (Scope of
service) และ/หรือมีข้อกำหนดด้านคุณสมบัติของบุคลากรที่จะเข้ามาให้บริการ
(Qualification) ที่กำหนดไว้ในข้อกำหนดโครงการ (Term of Reference : TOR)
อาทิเช่น ต้องมีผลงานในอดีตที่เป็นโครงการเฉพาะ (Track record) เป็นต้น

ทั้งนี้
บริษัทมีการกำหนดวิธีการและหลักเกณฑ์ในการคัดเลือกบุคคลภายนอกที่ผ่านเกณฑ์เบื้องต้นตามเงื่อนไขใน
TOR ของเจ้าของโครงการ ให้เป็นหน้าที่ของผู้อำนวยการโครงการ
โดยจะส่งหนังสือเชิญบุคคลภายนอกเข้ามารับฟังรายละเอียดงานบริการที่จะจัดจ้าง
และให้บุคคลภายนอกจัดส่งข้อเสนอบริการทั้งด้านเทคนิคและด้านอัตราค่าบริการกลับมายังบริษัทภายในกำหนดเวลา
รวมไปถึงรับผิดชอบการเจรจาเงื่อนไขและอัตราค่าบริการจนได้ข้อสรุปเบื้องต้น
จากนั้นผู้อำนวยการโครงการจะนำข้อเสนอบริการของบุคคลภายนอกเสนอต่อคณะกรรมการบริหารเพื่อพิจารณาเปรียบเทียบเงื่อนไข
คุณภาพและอัตราค่าบริการที่อยู่ภายใต้กรอบงบประมาณ และอนุมัติการจัดจ้างต่อไป

2.  สรุปสัญญาที่เกี่ยวข้องกับการดำเนินธุรกิจ

1.  บันทึกความเข้าใจความร่วมมือทางธุรกิจ

+----------------+---+---------------------------------------------------+
| คู่สัญญา          | : | ฝ่ายที่ 1 : บริษัท โปรเจค แพลนนิ่ง เซอร์วิส จำกัด (มหาชน)   |
|                |   | (“PPS”)                                           |
|                |   |                                                   |
|                |   | ฝ่ายที่ 2 : Swan & Maclaren LLP, Singapore และ/หรือ   |
|                |   | S+M Consultants Pte Ltd. / S+M Group Pte Ltd.     |
|                |   | (รวมเรียกว่าฝ่าย “SMG”)                              |
+----------------+---+---------------------------------------------------+
| วันที่ลงนาม       | : | 30 กรกฎาคม 2555                                   |
+----------------+---+---------------------------------------------------+
| สาระสำคัญขอ     | : | -   PPS                                           |
| งบันทึกความเข้าใจ |   |                                                   |
|                |   |  จะประสานความร่วมมือทางธุรกิจในด้านการออกแบบเชิงวิศวกรรม |
|                |   |     (Engineering Design) โดยผ่านบริษัทย่อย            |
|                |   |                                                   |
|                |   | -   SMG                                           |
|                |   |     จะประสานความร่วมมือทางธุรกิจในด้านการออกแบบต่างๆ    |
|                |   |     เช่น แบบหลักของโครงการ (Master-planning)        |
|                |   |     แบบเชิงสถาปัตย์ (Architecture) แบบภูมิสถาปัตย์       |
|                |   |     (Landscape) แบบตกแต่งภายใน (Interiors)         |
|                |   |                                                   |
|                |   | -   PPS และ SMG                                   |
|                |   |     จะพยายามร่วมกันจัดตั้งบริษัทร่วมทุนในประเทศไทย         |
|                |   |     ให้แล้วเสร็จภายในเดือนตุลาคม 2555                  |
|                |   |     โดยบริษัทร่วมทุนสามารถใช้ชื่อ “Swan & Maclaren”      |
+----------------+---+---------------------------------------------------+
| ค่าตอบแทน       | : | ยังไม่มีการกำหนดไว้ในบันทึกความเข้าใจ                    |
+----------------+---+---------------------------------------------------+
| ระยะเวลาผูกพัน   | : | กำหนดระยะเวลา 1 ปี นับตั้งแต่วันที่ลงนามบันทึกความเข้าใจ     |
|                |   | โดยระยะเวลาอาจจะถูกขยายออกไปโดยความเห็นร่วมกันระหว่าง  |
|                |   | PPS และ SMG                                       |
+----------------+---+---------------------------------------------------+
| เงื่อนไขอื่นๆ      | : | -   สิทธิการครอบครองทรัพย์สินทางปัญญายังเป็นของเจ้าของเดิม  |
|                |   |     ถึงแม้จะมีการเปิดเผยระหว่างกัน                      |
|                |   |                                                   |
|                |   | -   การกระทำใดๆ ของพันธมิตรทางธุรกิจถือเป็นความลับ       |
|                |   |     ยกเว้นจะได้รับการเห็นชอบโดยลายลักษณ์อักษร            |
|                |   |     จากทั้งสองฝ่าย                                   |
|                |   |                                                   |
|                |   | -   PPS และ SMG                                   |
|                |   |     จะทำการจัดหาทุน                                 |
|                |   | ในแต่ละฝ่ายในการทำให้วัตถุประสงค์ของพันธมิตรทางธุรกิจลุล่วงไป |
|                |   |     ยกเว้นต                                        |
|                |   | ามแต่ละโอกาสทางธุรกิจและสัญญาทางการค้าจะระบุไว้เป็นอย่างอื่น |
|                |   |                                                   |
|                |   | -   สิทธิในการครอบครองทรัพย์สิน                        |
|                |   | ทางปัญญายังคงมีผลบังคับใช้แม้ว่าบันทึกข้อความเข้าใจฉบับนี้จะสิ้นสุด |
|                |   |     หรือ ถูกยกเลิก                                   |
+----------------+---+---------------------------------------------------+
| ขอบเขต         | : | บันทึก                                              |
| อำนาจของกฎหมาย |   | ความเข้าใจฉบับนี้อยู่ภายใต้ขอบเขตอำนาจกฎหมายของประเทศไทย |
+----------------+---+---------------------------------------------------+

2.  ผลกระทบต่อสิ่งแวดล้อม

เนื่องจากบริษัทดำเนินธุรกิจด้านวิศวกรที่ปรึกษาที่ให้บริการทางด้านบริหารและควบคุมการก่อสร้างงานแขนงต่างๆ
จึงไม่มีผลกระทบต่อสิ่งแวดล้อมแต่อย่างใด

4.6 งานที่ยังไม่ได้ส่งมอบ (Backlog) ณ วันที่ 31 ธันวาคม 2555

[]

+---------------------------+--------------+--------------+------------+
| กลุ่มลูกค้า                   | มูลค่างาน      | รับรู้รายได้     | รับรู้รายได้   |
|                           |              |              |            |
|                           | ตามสัญญา      | ในปี 2556     | ในปี        |
|                           |              |              | 2557-60    |
+---------------------------+--------------+--------------+------------+
| เทสโก้ โลตัส                | 20.95        | 20.58        | 0.00       |
+---------------------------+--------------+--------------+------------+
| งานภาครัฐ (สภากาชาดไทย,    | 71.45        | 28.75        | 41.85      |
|                           |              |              |            |
| รถไฟฟ้าสายสีน้ำเงินส่วนต่อขยาย) |              |              |            |
+---------------------------+--------------+--------------+------------+
| มหาวิทยาลัยหอการค้าไทย       | 84.57        | 0.00         | 84.57      |
+---------------------------+--------------+--------------+------------+
| กลุ่มเซ็นทรัล                 | 77.29        | 55.66        | 17.78      |
+---------------------------+--------------+--------------+------------+
| อื่นๆ 10 สัญญา               | 81.28        | 43.65        | 30.7       |
+---------------------------+--------------+--------------+------------+
| รวม                       | 335.54       | 149.64       | 174.9      |
+---------------------------+--------------+--------------+------------+